หุ้นหลังสงกรานต์ปิดเช้าบวก4.72จุด
หุ้นไทยปิดช่วงเช้า 17 เม.ย. ปิดที่ 1,532.04 จุด เพิ่มขึ้น 4.72 จุด มูลค่าซื้อขาย 28,476.17 ล้านบาท
17 เม.ย. 2556

หุ้นไทยปิดช่วงเช้า 17 เม.ย. ปิดที่ 1,532.04 จุด เพิ่มขึ้น 4.72 จุด มูลค่าซื้อขาย 28,476.17 ล้านบาท
ตลาดหุ้นวันที่ 17 เม.ย. ชนีปิดภาคเช้าที่ระดับ 1,532.04 จุด  เพิ่มขึ้น  4.72 จุด  หรือ 0.31% มูลค่าการซื้อขาย 28,476.17 ล้านบาท 
นายปริญทร์  กิจจาทรพิทักษ์  ผู้อำนวยการอาวุโส  ฝ่ายวิเคระห์หลักทรัพย์ บล.เคทีบี (ประเทศไทย) กล่าวว่า หุ้นไทยเปิดตลาดปรับตัวลงเพียงเล็กน้อย รับผลทางจิตวทยาที่ตลาดหุ้นอื่นปรับตัวลงในช่วงไทยหยุดสงกรานต์  แต่จากปัจจัยในประเทศ ภาพรวมเศรษฐกิจไทยยังมีแนวโน้มเติบโตดี ทั้งธนาคารโลกและธนาคารแห่งประเทศไทยก็ปรับเป้าการเติบโต หนุนให้ตลาดหุ้นสามารถปรับตัวขึ้นได้ต่อเนื่อง
"กรณีเหตุระเบิดที่บอสตันในสหรัฐเป็นปัจจัยภายนอก และไม้ได้กระทบในวงกว้าง ขณะที่ตลาดหุ้นไทยเรามองว่ายังเป็นขาขึ้น ต่อเนื่องจากช่วงก่อนหยุดสงกรานต์ แต่ระหว่างทางอาจผันผวนตามแรงขายทำกำไร เช่นเดียวกับช่วงเช้าดัชนีบวกไป 10 จุด"นายปริญทร์กล่าว
สำหรับการพิจารณาคดีเขาพระวิหารอาจส่งผลทางด้านจิตวิทยาการลงทุนบ้าง แต่ไม่ได้กระทบพื้นฐานตลาด เช่นเดียวกับการพิจารณาเรื่องนิรโทษกรรมที่จะมีการนำเข้าสภานั้น ยังไม่ให้น้ำหนักมากนัก เพราะยังไม่มีความชัดเจนว่าจะพิจารณาหรือไม่
แนวโน้มช่วงบ่ายคาดว่าดัชนีเคลื่อนไหวในกรอบแนวรับ 1,518 จุดและแนวต้าน 1,530 จุด
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่ 
INTUCH   มูลค่าการซื้อขาย  2,501.94 ล้านบาท ปิดที่ 82.75  บาท +3.25 บาท หรือ +4.09%ADVANC   มูลค่าการซื้อขาย  1,926.30  ล้านบาท ปิดที่ 264.00  บาท +7 บาท หรือ +2.72%KBANK &lt;XD&gt;  มูลค่าการซื้อขาย 1,032.10  ล้านบาท ปิดที่ 197.50  บาท -0.50  บาท หรือ -0.25%PTT  มูลค่าการซื้อขาย 974.85  ล้านบาท ปิดที่ 309 บาท -6 บาท หรือ -1.90%BBL  มูลค่าการซื้อขาย 854.46  ล้านบาท ปิดที่ 231  บาท  +2 บาท หรือ +0.87%